# Maggie Smith

| Maggie Smith
 |
| --- |
|  Smith u Kensington Gardens u 'Capturing Mary', mart 2007. |
| Rođen/a
 | Margaret Natalie Smith (1934-decembra-28)28. decembra 1934. Ilford Borough, Essex, Engleska
 |
| Umro/la
 | 27. septembra 2024. (dob: 89)
 |
| Period aktivnosti
 | 1952 -
 |
| Suprug/a/e/zi | Robert Stephens (1967-1974, razvod) Beverley Cross (1975-1998, njegova smrt)
 |
|

| Osvojene nagrade
 |
| --- |
| Oscar
 |
| **Najbolja glumica** 1969 *The Prime of Miss Jean Brodie* **Najbolja sporedna glumica** 1978 *California Suite* |
| Nagrade BAFTA
 |
| **Najbolja glumica** 1969 *The Prime of Miss Jean Brodie* 1984 *A Private Function* 1986 *A Room with a View* 1988 *The Lonely Passion of Judith Hearne* **Najbolja sporedna glumica** 1999 *Tea with Mussolini* **Posebna nagrada** 1993 životno djelo **Academy Fellowship** 1996 životno djelo
 |
| Nagrade Emmy
 |
| **Najbolja glavna glumica u miniseriji ili filmu** 2003 *My House in Umbria* |
| Zlatni globus
 |
| **Najbolja glumica u mjuziklu ili komediji** 1978 *California Suite* **Najbolja sporedna glumica u filmu** 1986 *A Room with a View* |
| Nagrade Screen Actors Guild
 |
| **Najbolji ansambl u filmu** 2001 *Gosford Park* |
| Nagrade Tony
 |
| **Najbolja glavna glumica u predstavi** 1990 *Lettice and Lovage* |
| Ostale nagrade
 |
| **Nagrada Critics Choice za najbolji ansambl** 2001 *Gosford Park* **Nagrada FFCC za najbolji ansambl** 2001 *Gosford Park* **Nagrada KCFCC za najbolju sporednu glumicu** 1978 *California Suite* 1986 *A Room with a View* 2001 *Gosford Park* **Nagrada NBR za najbolji ansambl** 1996 *The First Wives Club* **Nagrada OFCS za najbolji ansambl** 2001 *Gosford Park* **Nagrada Satellite za najbolju sporednu glumicu u filmu** 2001 *Gosford Park* **Nagrada SEFCA za najbolju sporednu glumicu** 2001 *Gosford Park* |

 |

**Dama Megi Smit** (engleski: *Maggie Smith*; 28. decembar 1934. – 27. septembar 2024.), britanska filmska, pozorišna i televizijska glumica. Osvojila je Oskar za najbolju glavnu glumicu za ulogu u filmu Uzor gospođice Džin Brodi i Oskar za najbolju sporednu glumicu za film Kalifornijski apartman. Njeni najpoznatiji filmovi su Otelo, Soba sa pogledom, Putovanja sa mojom tetkom i Gosford park, a najpoznatija je kao profesorka Minerva Makgonagal u serijalu filmova o Hariju Poteru. Imala je podjednako uspešnu karijeru kao televizijska glumica. Odigrala je zapažene i hvaljene uloge u TV-serijalima Iznenada, prošlog leta, Dejvid Koperfild, Moja kuća u Umbriji, Proganjanje Meri i Dauntonska opatija, za koju je nagrađena Emijem za najbolju sporednu glumicu u miniseriji.

Megi Smit je bila nominovana za šest Oskara, od kojih je osvojila dva; šesnaest nagrada BAFTA (osvojila pet); pet Emija od kojih je osvojila jednog i za osam Zlatnih globusa - osvojila dva. Stoga se sa pravom smatra jednom od najboljih i najpoštovanijih glumica na svetu.

## Detinjstvo

Margaret Smit je rođena 28. decembra 1934. godine u Ilfordu (Južna Engleska). Njena majka Margaret Haton, poreklom iz Glazgova, radila je kao sekretarica, dok je otac, Natanijel Smit, rođen u Njukaslu, bio patolog. Imala je dva starija brata blizanca - Alistera i Ijana. Završila je višu školu u Oksfordu.

## Karijera

Glumačku karijeru je počela 1957, kada je snimila prvi film, ali i zaigrala u pozorištu *Oksford plejhaus (Oxford Playhouse)* sa Frenkom Šelijem. Ubrzo prelazi u *Kraljevsko nacionalno pozorište* u kojem stiče reputaciju *mlade glumice koja obećava*. Godine 1965. dobija ulogu Dezdemone u filmu *„Otelo“*, gde joj je partner bio Lorens Olivije. Za tu ulogu je bila nominovana za Oskara za sporednu glumicu. Četiri godine kasnije osvaja Oskar za najbolju glavnu glumicu za ulogu avangardne učiteljice Džin Brodi u filmu *„Uzor gospođice Džin Brodi“*. Potom igra u filmovima *„Smrt na Nilu“*, adaptaciji istoimenog romana Agate Kristi i u komediji *„Putovanja sa mojom tetkom“*, kada je ponovo nominovana za Oskar. Godine 1978. dobija Oskara za najbolju glumicu za ulogu u filmu *„Kalifornijski apartman“*. Početkom osamdesetih tumači glavne ženske uloge u filmovima *„Borba titana“* i *„Soba sa pogledom“* u kojem su joj partnerke bile Džudi Denč i Helena Bonam Karter.
Nakon krimi-komedije *„Sestre u akciji“* i uloge konzervativne prečasne majke, počinje dobijati uloge autoritativnih britanskih dama *starog kova* - strogih, hladnih, sarkastičnih i visprenih žena, besprekornih manira i oštrog jezika. Takvi su bili likovi koje je tumačila u filmovima *„Čaj sa Musolinijem“*, *„Dame u lavandi“* i *„Gosford park“*. Za ovaj poslednji je bila nominovana za brojne filmske nagrade širom sveta. Njeno najpoznatije glumačko ostvarenje bio je lik Minerve Makogonagal, starešine i apsolutnog autoriteta u filmovima o Hariju Poteru. Početkom 2000. igrala je u komedijama *„Božanstvene tajne Ja-Ja sestrinstva“* i *„Ništa bez mame“*, kao i u TV-serijalu *„Moja kuća u Umbriji“*, kada je osvojila Emi za najbolju glavnu glumicu i bila nominovana za Zlatni globus. Potom je nastupila u sporednoj ulozi u romantičnoj drami *„Priča o Džejn“* (sa En Hatavej) te u serijalima *„Proganjanje Meri“* i *„Dauntonska opatija“*. Za *Proganjanje Meri* bila je nominovana za Emi, dok je za *Opatiju* nagrađena ovom nagradom u kategoriji *najbolja sporedna glumica*.

## Privatan život

Udavala se dva puta: 1967. za glumca Roberta Stivensa, sa kojim ima dva sina - Krisa Larkina i Tobija Stivensa, a od kojih ima unuke. Brak se raspao sedam godina kasnije. Godine 1975. udala se za dramaturga Beverlija Krosa, koji je umro 20. marta 1998. Časopis *Sunday Telegraph* je 2007. objavio da je glumica imala rak dojke, ali da se u potpunosti oporavila nakon operacije.

Megi Smit je 1990. od kraljice Elizabete II dobila titulu Dame Ujedinjenog Kraljevstva.

## Izvori

## Vanjske veze

* Maggie Smith na sajtu IMDb